**Σκέψεις για τη φιλια**

* **Η φιλία** , όπως και η αγάπη μοιάζουν με τους τραπεζικούς λογαριασμούς…. Δεν μπορείς μόνο να εισπράττεις, πρέπει και να καταθέτεις!!
* **Το να κάνεις ένα φίλο**, είναι ευλογία. Το να έχεις ένα φίλο, είναι δώρο. Το να κρατήσεις ένα φίλο, είναι αρετή. Το να είναι κάποιος φίλος σου, είναι τιμή!!
* **Φίλος είναι** αυτός που κρατάει το χέρι σου και αγγίζει την καρδιά σου.... είναι αυτός που σε δέχεται όπως είσαι και σε αγαπά γι'αυτό που είσαι!
* **Και ένας νέος είπε, Μίλησε μας για τη Φιλία.**Κι εκείνος αποκρίθηκε λέγοντας:  
  Ο φίλος σας είναι η εκπλήρωση των αναγκών σας.  
  Είναι το χωράφι που εσείς σπέρνετε με αγάπη και θερίζετε με ευγνωμοσύνη.  
  Και είναι το τραπέζι σας και το παραγώνι σας.  
  Γιατί πηγαίνετε στο φίλο με την πείνα σας, και τον αναζητάτε για τη γαλήνη σας.  
  Όταν ο φίλος σας εκφράζει τις σκέψεις του, δε φοβάστε το όχι στη δική σας σκέψη, ούτε αποσιωπάτε το ναι.  
  Και όταν εκείνος είναι σιωπηλός, η καρδιά σας δεν παύει για ν' ακούσει την καρδιά του.  
  Γιατί στη φιλία, όλες οι σκέψεις, όλες οι επιθυμίες, όλες οι προσδοκίες γεννιούνται και μοιράζονται χωρίς λέξεις, με χαρά που είναι άφωνη.  
  Όταν χωρίζεσαι από το φίλο σου, δε λυπάσαι, γιατί αυτό που αγαπάς πιο πολύ σ' αυτόν μπορεί να είναι πιο φανερό στην απουσία του, όπως ο ορειβάτης βλέπει πιο καθαρά το βουνό από την πεδιάδα.  
  Και μη βάζετε κανένα σκοπό στη φιλία εκτός από το βάθαιμα του πνεύματος. Γιατί η αγάπη που γυρεύει κάτι άλλο εκτός από την αποκάλυψη του δικού της μυστηρίου δεν είναι αγάπη παρά ένα δίχτυ που ρίχνεται στη θάλασσα και μόνο το ανώφελο θα πιάσει.  
  Και δίνετε το καλύτερο εαυτό σας στο φίλο σας, αφού θα γνωρίσει την άμπωτη του κύματος σας, δώστε του να γνωρίσει και την παλίρροιά του.  
  Είναι ο φίλος σας κάτι που θα έπρεπε να γυρεύετε όταν έχετε ώρες που θέλετε να σκοτώσετε;  
  Καλύτερα να γυρεύετε το φίλο σας πάντα όταν έχετε ώρες να ζήσετε. Γιατί έργο του φίλου σας είναι να εκπληρώσει τις ανάγκες σας, αλλά όχι να γεμίσει το κενό σας.  
  Και μέσα στη γλύκα της φιλίας κάνετε να υπάρχει γέλιο, και μοίρασμα χαράς.  
  Γιατί στις δροσοστάλες των μικρών πραγμάτων η καρδιά βρίσκει την καινούργια αυγή της και ξανανιώνει.

Χαλίλ Γκιμπράν "Ο Προφήτης"

**Φιλία λοιπόν είναι:**

Να είσαι καλοπροαίρετος κατ'αρχάς στον άνθρωπο που σε ενδιαφέρει

Να είσαι ειλικρινείς από την αρχή μαζί του

Να είσαι ανοικτός και ως προς τη ζωή σου και ως προς αυτά που θέλει να σου δώσει εκείνος

Να προσεγγίζεις τον άνθρωπο που σε ενδιαφέρει με προσοχή και έγνοια

Να είσαι ευγενείς αλλά όχι απρόσιτος

Να έχεις το ένστικτο να καταλαβαίνεις την ψυχολογική του κατάσταση ώστε να του ζητήσεις την βοήθειά του ή να μπορέσεις εσύ να βοηθήσεις.

Να μην είσαι πιεστικός αλλά ανεκτικός.

Να μην τον κριτικάρεις παρά μόνο αν στο ζητήσει

Να ζητάς τη συμβουλή του φυσικά και να του συμπαραστέκεσαι

Να μπορείς να μπαίνεις στη θέση του όταν σου ζητά τη βοήθειάς σου

Να αισθάνεσαι την ανάγκη να τον υπερασπιστείς ακόμα κι αν αμφιβάλλεις για κείνον

Να του επισημαίνεις τις λάθος κινήσεις του όμως με τρόπο που δείχνει αγάπη και νιάσιμο

Να είσαι ξεκάθαρος μαζί του όταν σε ¨πειράξει¨ κάτι

Να είσαι ξεκάθαρος μαζί του σε όλα

Να είσαι ¨σταράτος¨ και ¨εξηγημένος¨ έτσι απλά ...;

Φυσικά να έχεις ανυστεροβουλία από αυτή τη σχέση

Άσχημα συναισθήματα δεν έχουν θέση σε μια φιλία(ζήλια, φθόνος, φόβος για κάτι)

**Φίλος είναι** εκείνος που ξέρει τα πάντα για εσένα και εξακολουθεί να σε αγαπάει.  
  
**Οι μόνοι φίλοι** που μπορούμε να τους εμπιστευτούμε είναι εκείνοι που δεν μας το ζητούν.  
  
**Κανείς** δεν πρέπει να είναι φίλος του φίλου του εχθρού του.

**Επέπληξε** τον φίλο σου όταν είστε οι δυο σας, αλλά να τον επαινείς πάντοτε μπροστά στους άλλους.  
  
**Δεν πρέπει** να προσπαθείς να αποκτήσεις όσους περισσότερους φίλους γίνεται, αλλά μόνο τόσους με όσους μπορείς να νιώσεις οικειότητα.  
  
**Η έχθρα** είναι πάντα ειλικρινής, η φιλία όμως δεν είναι πάντοτε τόσο τίμια.  
  
**Οι φίλοι** στους οποίους μπορείς να τηλεφωνήσεις στις 4:00 το πρωί είναι οι μόνοι που μετράνε.  
  
**Οι πραγματικοί φίλοι** μας επισκέπτονται όταν ευημερούμε μόνο εάν τους καλέσουμε, όταν όμως αντιμετωπίζουμε πρόβλημα έρχονται χωρίς πρόσκληση.  
  
**Η απόσταση** κρατά την φιλία πάντα φρέσκια.

**Ο έρωτας** είναι τυφλός, η φιλία προσπαθεί να μην βλέπει.   
    
**Με τις υποσχέσεις** μπορεί να κάνει κανείς φίλους, αλλά για να τους κρατήσει πρέπει να τις πραγματοποιεί.  
  
**Λίγοι φίλοι** έχουν τη δύναμη να επαινέσουν την επιτυχία του φίλου τους,χωρίς να νιώσουν φθόνο.   
  
**Εάν γνωρίζεις** την θλίψη του φίλου σου, θεώρησε την δική σου.  
  
**Αν ψάχνεις φίλο** χωρίς ελαττώματα, θα μείνεις χωρίς φίλο.  
  
**Ο αληθινός φίλος** είναι θησαυρός ανεκτίμητος!     
  
**Η Αγάπη ρωτά τη Φιλία** "τι κάνεις εκεί ανόητη?" και η Φιλία της απαντά "Κάνω να γελούν αυτούς που εσύ κάνεις να δακρύζουν"...

**Η φιλία** είναι σαν το χρήμα, πιο εύκολο να την αποκτήσεις, πιο δύσκολο να τη διατηρήσεις.

**Άνθρωπος** που δεν έχει φίλους ή είναι θεός ή αγρίμι.    
  
**Η φιλία** βελτιώνει την ευτυχία και μετριάζει τη δυστυχία, διπλασιάζει τη χαρά μας και κόβει στα δύο τον πόνο μας.  
   
**Για τους φίλους σου** στην ανάγκη να μπαίνεις μπροστά. Και αν σε προδώσουν, να μη στενοχωρηθείς που σε πρόδωσαν. Να τους λυπάσαι που δεν είχαν τη δική σου δύναμη.

Ο καλύτερος φίλος είναι αυτός με τον οποίο μπορείς να ξαπλώσεις στην πολυθρόνα σου στη βεράντα, να μην ανταλλάξεις ούτε μια λέξη και μετά να φύγεις αισθανόμενος ότι ήταν η καλύτερη συζήτηση που έχεις κάνει ποτέ.

**Οι φίλοι** είναι άγγελοι που μας σηκώνουν ψηλά στον ουρανό, όταν τα δικά μας φτερά ξεχνούν πώς πετάνε.

**Αληθινός φίλος** είναι εκείνος που στον κόσμο μιλα για τα προτερήματα σας και σε σας για τα ελαττώματά σας.

**Μη βιάζεσαι** να αποκτήσεις φίλους και, όσους αποκτήσεις, μη βιάζεσαι να τους διώξεις.

**Δύσκολο** δεν είναι να αποκτήσεις φίλους, αλλά να τους διατηρήσεις.